open-index/open-wikipedia-markdown huggingface dataset:
Liste over prester i Vår Frue kirke (Trondheim)

**Liste over prester i [[Vår Frue kirke (Trondheim)|Vår Frue kirke]]** i Trondheim omhandler presteskapet etter reformasjonen. I 1990 ble Vår Frues menighet og Domkirkens menighet slått sammen. De tilhørte begge Trondheim domkirke prestegjeld frem til utfasingen av prestegjeldene. For presteskapet som betjener begge kirker, se liste over prester i Nidaros domkirke.

## Sogneprester

* ukj.–1548 Johannes Olai
* ukj.–1566 Cornelius Nicolai
* ukj.–1616 Christen Michelsen
* 1616–1619 Hans Andersen Bernhoft
* 1619–1635 Jacob Jørgensen
* 1635–1657 Augustinus Jensen
* 1657–1664 Peder Pedersen Bredahl
* 1663–1684 Ole Christophersen Tønder
* 1684–1721 Sebastian Withe
* 1721–1733 Christen Sommerfeldt
* 1733–1765 Niels Tønder
* 1766–1768 Aage Schavland
* 1768–1769 Peder Lorents Hersleb
* 1769–1774 Christian Frederik Hagerup
* 1774–1792 Lorents Wittrup
* 1792–1808 Hans Jacob Wille (også stiftsprost 1798–1808)
* 1808–1814 Lorents Schavland
* 1815–1840 Bendix Støren
* 1840–1861 Henrik August Angell
* 1861–1865 Claus Daae
* 1865–1877 Fredrik Elias Storm
* 1878–1894 Mads Iver Wefring
* 1894–1911 Sigvald Skavlan
* 1911–1914 Otto Christian Thinn
* 1914–1921 Søren Hagerup Holck Swensen
* 1922–1928 Gustav Jenssen
* 1929–1934 Peder Christensen
* 1935–1942 Rolf Blaker (trakk seg i protest mot okkupasjonsstyret i 1942)
* 1946–1959 Haakon Pharo
* 1960–1972 Ole Fossum
* 1973–1975 Willy A. Petterson
* 1975–1979 Ove A. Kvambe
* 1980–1990 Per Langhammer

## Residerende kapellaner
* 1590–1616 Hans Andersen Bernhoft
* 1617–1619 Jacob Jørgensen
* 1619–1627 Anders Rasmussen Jentoft
* 1629–1630 Mentz Christophersen Darre
* 1630–1642 Jørgen Schjelderup
* 1640–1652 Niels Schjelderup
* 1652–1657 Peder Pedersen Bredahl
* 1657–1664 Ole Christophersen Tønder
* 1664–1673 Peder Albrigtsen (Petrus Alberti)
* 1673–1682 Ole Pedersen Adolfin
* 1692–1733 Peder Lund
* 1733–1747 Peder Hanning
* 1747–1765 Laurits Lund
* 1765–1772 Christian Schnitler
* 1772–1774 Lorents Wittrup
* 1774–1794 Jacob von der Lippe Parelius
* 1794–1808 Lorents Schavland
* 1809–1832 Niels Schultz
* 1833–1842 Christian Bernstorff Bødtker
* 1843–1846 Christian Petersen
* 1846–1853 Peter Christian Tyrholm Holtermann
* 1855–1876 Michael Tyrholm Holtermann
* 1879–1887 Ole Andreas Tangen Krogness
* 1887–1894 Sigvald Skavlan
* 1895–1911 Otto Christian Thinn
* 1912–1922 Gustav Jenssen
* 1926–1929 Peder Christensen
* 1933–1945 Haakon Pharo
* 1947–1952 Sigurd Opdahl
* 1953–1960 Ole Fossum
* 1960–1969 Ottar Bondevik
* 1974–1977 Ragnar Lange
* 1977–1982 Karl Hovde
* 1982–1990 Inge Torset

## Personalkapellaner
* 1690–1692 Peder Lund
* 1713–ukj. Lorents Lund
* 1727–1747 Jens Nimb
* 1735–1737 Herman Treschow
* 1757–1762 Thomas von Westen Hammond
* 1761–ukj. Hans Hansen Hoff
* 1809–1813 Falch Andreas Widerøe
* 1832–1838 Lorentz Wittrup Schønheyder
* 1852–1864 Peter Daniel Hofflund
* 1870–1871? Johan Carl Frost
* 1873–1875 Jonas Dahl
* 1874–1879 Johannes Flood
* 1889–1897 Paul Holmsen
* 1899–1903 Alf Fasmer Dahl
* 1904–1909 Eilert Nikolai Theisen
* 1909–1910 Bernhard Krogh Meyer
* 1912–1914 Olaf Eeg Svendsen

## Referanser


## Litteratur
*
Teudis

**Teudis** (født 470, død juni 548 i Sevilla) var vestgoternes konge i Hispania fra 531 til 548. Teudis er navnet som Isidor av Sevilla gav ham, hans virkelige navn var antagelig Teoderik.

Etter Amalariks død, den siste av balti-dynastiet, ble Teudis, en tidligere kommandant til Teoderik den store, valgt til konge. Han flyttet hovedstaden fra Narbonne til Barcelona.

Under hans styre ble den første lovskrivningen siden Eurik gjennomført. Den ble innført i november 546 med utallige romerske sitat.

I 541 konfronterte han frankerne under Klotar I og Childebert I som hadde trengt så langt inn i landet som Pamplona og Zaragoza som ble beleiret i 49 dager. Etter å ha lyktes i å forsvare dem, drev han frankerne ut av landet. Men han forsvarte ikke Ceuta i 542, da bysantinerne beleiret byen fra land og sjø.

I 548 ble han drept i sitt palass i Barcelona av en antatt sinnssyk person.

## Referanser


## Eksterne lenker
* J.B. Bury. *History of the Later Roman Empire*, kapittel 19, seksjon 14.
* Edward Gibbon, *History of the Decline and Fall of the Roman Empire*, kapittel 41.
Svaner

* se inndeling

**Svaner** (*Cygnus*) er en gruppe av andefamilien og utgjør sammen med gjess gruppen svaner og gjess.

Svaner er de største fuglene i andefamilien. De er også blant de største fuglene som er flygedyktige, med en vekt på opp mot . Kjønnene har like fjærdrakter, men hannen er generelt større og tyngre enn hunnen. Alle arter på den nordlige halvkula har hvit fjærdrakt, mens de på den sørlige halvkula har en blanding av svart og hvit. 

De fleste svanene lever på den nordlige halvkula i tempererte områder, sjelden i tropiske regioner. Fire (eller fem) arter lever på den sørlige halvkula, to i Australia og New Zealand, og to i Sør-Amerika.

Disse fuglene lever ved kysten, innsjøer og elver, men også på land. De er nesten helt planteetende, men kan spise små mengder akvatiske dyr. Svaner danner monogame par som varer i mange år, i mange tilfeller livet ut. Reiret er på bakken og omtrent en meter i diameter. I motsetning til mange av de andre andefuglene, deltar hannen både i byggingen av reiret og rugingen.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess (5 tribus, 7 slekter, 26 arter)
**** Malacorhynchini (monotypisk)
**** Stictonettini (monotypisk)
**** Cereopseini (2 slekter, 2 arter)
**** Cygnini, svaner (monotypisk, 6 arter)
***** *[[svaner|Cygnus]]* (6 arter)
****** *[[svarthalssvane|C. melancoryphus]]*, svarthalssvane
****** *[[svartsvane|C. atratus]]*, svartsvane
****** *[[knoppsvane|C. olor]]*, knoppsvane
****** *[[trompetersvane|C. buccinator]]*, trompetersvane
****** *[[sangsvane|C. cygnus]]*, sangsvane
****** *[[dvergsvane|C. columbianus]]*, dvergsvane
**** Anserini, gjess (2 slekter, 16 arter)
*** Anatinae, ender

## Referanser




## Eksterne lenker
*
Emperor

**Emperor** er et norsk symfonisk black metal-band, som startet på Akkerhaugen i Telemark.

Bandet ble stiftet i 1991 og er et av de viktigste for utviklingen av norsk black metal. De oppløste seg selv i 2001, men ble gjenforent i 2005. Bandet startet som et symfonisk black metal-band og ga ut debutalbumet *[[In the Nightside Eclipse]]* i 1994. Senere har bandet utviklet seg bort fra black metal til en mer generell symfonisk ekstrem metal-stil. 

Emperor ble nominert til Spellemannprisen 2001 og Alarmprisen 2002 i klassen metal for albumet *[[Prometheus - The Discipline of Fire & Demise]]*.

Emperor er også kjent for medlemmenes kriminelle rulleblad. Flere bandmedlemmer ble dømt for medvirkning til kirkebrannene på 1990-tallet, og Bård «Faust» Eithun ble dømt til fengselsstraff i 14 år for overlagt drap på en homofil mann.

## Medlemmer

### Nåværende
*Ihsahn (Vegard Sverre Tveitan) &ndash; vokalist, gitar, bass og keyboard (1991&ndash;2001, 2005&ndash;2007)
*Samoth (Tomas Haugen) &ndash; gitar (1991&ndash;2001, 2005&ndash;2007)
*Trym Torson (Kai Mosaker) &ndash; trommer (1995&ndash;2001, 2005&ndash;2007)

### Tidligere
*Alver (Jonas Alver) &ndash; bass (1995&ndash;1998)
*Tchort (Terje Schei) &ndash; bass (1993&ndash;1994)
*Mortiis (Håvard Ellefsen) &ndash; bass (1991&ndash;1992)
*Faust (Bård Eithun) &ndash; trommer (1992&ndash;1993)

### Studio- og konsertmedlemmer
*Secthdamon (Tony Ingebrigtsen) – bass, live
*Jørgen Munkeby – keyboard, live
*Einar Solberg &ndash; keyboard (2005&ndash;2007)
*Charmand Grimloch (Joachim Rygg) &ndash; keyboard (1998&ndash;2001)
*Tyr (Jan Erik Torgersen) &ndash; bass (1998&ndash;2001)
*Ildjarn (Vidar Vaaer) &ndash; bass (1993)
*Hellhammer (Jan Axel Blomberg) &ndash; trommer (1992)

## Utgivelser

### Studioalbum

### Samlealbum

### Konsertalbum

### Split album

### EP-er

### Demoer

### Musikkvideoer

## Referanser


## Eksterne lenker
* 
* 
* 
* 
* Emperor hos BestBlackMetalAlbums.com
Byneset prestegjeld

**Byneset prestegjeld** var et prestegjeld tilhørende Heimdal prosti. Det omfattet sogn i Trondheim kommune i Sør-Trøndelag fylke, og hovedkirken var Byneset kirke.

Bynesets kirkesogn er nå en del av Trondheim kirkelige fellesråd, og underlagt Heimdal prosti i Nidaros bispedømme i Den norske kirke.

## Historikk

*Steins* eller *Nesi sókn* (norrønt) har sin opprinnelse fra kristningen av landet. Byneset prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 hadde *Bynæset Præstegjeld* tre kirker og en prest. Sogneprestens befaling var at *Wdi hoffuidkircken [[Byneset kirke|Stene]] skall skee tieniste tho hellige dage effter huer andre, wdi [[anneks]]ene [[Børsa kirke|Byssen kircke]] och [[Buvik kirke|Budvigen kircke]] huer tridie och huer fierde hellig dag.*

Ved kgl.res. av 17. oktober 1814 ble Børsen sogn sammen med Børseskognen sogn fra Orkdal prestegjeld, fradelt for å utgjøre det nye Børsen prestegjeld, og det residerende kapellaniet i Børseskognen avviklet.

Bynæsset prestegjeld dannet grunnlaget for Bynæsset formannskapsdistrikt, som ble opprettet i 1837.

I brev fra KUD til stiftsdireksjonen 18. mai 1965 ble det bestemt at Buvik sogn skulle overføres til Børsa prestegjeld, gjeldende fra 1. juli 1965. Leinstrand ble overført til Byneset fra Melhus prestegjeld i 1970. Ved kgl.res. av 23. oktober 1970 ble Leinstrand sogn i Melhus prestegjeld delt slik at områdene med tettbebyggelsen Heimdal ble skilt ut som eget sogn for sammen med Tiller sogn i Klæbu å utgjøre et nytt Heimdal prestegjeld. Det gjenværende Leinstrand sogn ble overført til Byneset prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Byneset
* Leinstrand

## Sogneprester
* &ndash;ca. 1625 Magnus
* ca. 1626 Anders Jacobsen
* Jens
* 1651&ndash;1664 Mikkel Andersen
* 1664&ndash;1701 Ole Henriksen Strøm
* 1701&ndash;1751 Johan Crantz
* 1751&ndash;1788 Albrecht Angell Midelfart
* 1788&ndash;1813 Amund Barhow
* 1814&ndash;1815 Johan Garmann
* 1815 Andreas Fuglsang Diricks
* 1816&ndash;1826 Matthias Heltberg
* 1827&ndash;1832 Christian Martin Eckhoff
* 1832&ndash;1843 Christian Petersen
* 1843&ndash; Johan Lausen Koren Dahl

## Referanser
Tamaulipas

**Tamaulipas** er en delstat nordøst i Mexico. Den grenser til de meksikanske delstatene Nuevo León i vest, San Luis Potosí og Veracruz i sør. Mot øst har Tamaulipas en lang kyst mot Mexicogolfen, og mot nord ligger den amerikanske delstaten Texas. Befolkningen ligger på litt over tre millioner mennesker, og utstrekningen er på  km².

Hovedstaden i Tamaulipas er Ciudad Victoria, andre viktige byer er Altamira, Ciudad Madero, Ciudad Mante, Matamoros, Nuevo Laredo, Reynosa og Tampico.

## Historie
Navnet på staten er avledet av det huastekiske ordet Tamaholipa. Betydningen er noe uklar, men det kan bety «stedet med høye fjell».

Før den spanske erobringen bodde det ulike stammer i området, og den mest betydningsfulle var huastekerne. Den florentinske oppdagelsesreisende og kartografen Amerigo Vespucci (som ordet Amerika er avledet av), besøkte også Tamaulipas på 1500-tallet, og skrev at de innfødte kalte sitt land Lariab. I 1554 ble byen Tampico grunnlagt, men territoriet var svært utsatt for angrep fra den opprinnelige befolkningen. De ble i sin tur enten utryddet eller gjort til slaver. I 1732 kom José de Escandón til området, og påbegynte et aggressivt program for kolonisering og passivisering av urfolket i området.

Etter den meksikanske uavhengigheten i 1821 følte mange i Tamaulipas en avstand til den meksikanske sentralregjeringen. I 1840 ble så la República de Río Grande (Republikken Rio Grande) grunnlagt uavhengig av den meksikanske sentralregjeringen. Denne ble imidlertid fort slått ned av meksikanske tropper. Under borgerkrigen i Mexico (1910–1920) fant det sted flere viktige slag i Tamaulipas.

## Geografi
Tamaulipas er svært i utstrekning, og krysses av Krepsens vendekrets. Klimaet varerer mye, mot kysten, spesielt i sørøst, er det fuktig og varmt, mot nordøst er det mer temperert med regntid om sommeren. I innlandet og i fjellet er det tørt. Mot nord ligger lavlandet rundt elva Río Bravo del Norte, kjent i USA som Rio Grande. Mot vest ligger fjell og ørkenstrøk, mens kystområdene i sør er skogkledde.

## Økonomi
Tamaulipas tilhører de mer utviklede nordlige statene i Mexico, og nærheten til Texas merkes godt i økonomien. Over statens 15 grenseoverganger til Texas går 30 % av Mexicos internasjonale handel. Nuevo Laredo (Tamaulipas) og Laredo (Texas) er den aller viktigste grenseovergangen. Over denne grenseovergangen går 28 % av NAFTAs (den nordamerikanske frihandelssonen) handel. Grensebyene mot Texas vokser enormt, og her lages forbruksvarer for markedene i USA og Canada i maquiladoras, fabrikker. Petrokjemisk industri er viktig i Altamira, Ciudad Madero og Tampica. Næringsmiddelindustri er viktig i store deler av delstaten.

Jordbruket er også viktig. Mot nord dyrkes det bygg, hvete, mais og bomull, mens man i tillegg i sør kan dyrke sitrusfrukter, sukkerrør osv. Kjøtt- og melkeproduksjoner er også stor. Kveg fra Tamaulipas eksporteres til hele Mexico og til USA. Svin, sau, geit og fjørfe som kylling og kalkun betyr også mye. Birøkt inngår også i jordbruksproduksjonen.

## Se også
* Liste over kommuner i delstaten Tamaulipas

## Eksterne lenker
*
Det internasjonale vitenskapsråd

**Det internasjonale vitenskapsråd** (ICSU) var en internasjonal ikke-statlig organisasjon som arbeidet for internasjonalt samarbeid til de naturfaglige vitenskapers fremme. På engelsk het det **International Council for Science**, tidligere *International Council of Scientific Unions*. Organisasjonen ble grunnlagt i 1931 og virket fram til 2018 da  ICSU gikk sammen med International Social Science Council (ISSC) og dannet International Science Council (ISC).

Medlemmene av ICSU var de nasjonale vitenskapsakademier og internasjonale vitenskapsforbund, deriblant Den internasjonale matematiske union, Den internasjonale astronomiske union og Den internasjonale union for ren og anvendt kjemi.

Dets målsetting:

: *Å identifisere og henvende seg til viktige temaer for naturvitenskap og samfunn ved å mobilisere ressursene og kunnskapen til det internasjonale naturvitenskapelige samfunn; å fremme deltakelsen av alle naturvitenskapsmenn og -kvinner, uavhengig av rase, statsborgerskap, språk, politisk ståsted eller kjønn i den vitenskapelige innsats; å muliggjøre samvirke mellom ulike naturvitenskapelige disipliner og mellom forskere fra «utviklingsland» og «i-land»; å stimulere konstruktiv debatt ved å agere som et autoritativt, uavhengig talerør for internasjonal naturvitenskap og internasjonale forskere.*

ICSU ble grunnlagt for å føre sammen forskere innen naturfagene i internasjonal vitenskapelig innsats. Det betso i 2006 av 104 tverrfaglige nasjonale vitenskapsråd som fulle medlemmer, tilknyttede medlemmer og observatører (naturfaglige vitenskapelige forskningsråd eller naturfaglige vitenskapakademier) og 29 internasjonale, enkelt-disiplinære vitenskapsforbund. ICSU hadde også 23 tilknyttede naturfaglige medlemmer. Norge var representert i ICSU ved Det Norske Videnskaps-Akademi.

Et grunnleggende prinsipp i ICSU var naturfagenes universalitet, som bekrefter rettighetene og friheten til vitenskapsmenn og -kvinner til å delta i internasjonal vitenskapelig virksomhet uten hensyn til slike faktorer som statsborgerskap, religion, trosbekjennelse, politisk ståsted, etnisk opprinnelse, rase, hudfarge, språk, alder eller kjønn.

Rådet handlet som en kraft for utvekslingen av ideer og informasjon og utviklingen av standarder. Hundrevis av kongresser, symposier og andre vitenskapelige møter ble organisert hvert år omkring i verden, og et bredt spekter av nyhetsbrev, håndbøker og journaler ble publisert.

ICSU finansielle hovedkilde var bidragene fra medlemmene. Andre inntektskilder var rammeavtaler fra UNESCO og bevilgninger og kontrakter fra FN-organer, stiftelser og byråer som blir brukt til å støtte den vitenskapelige aktiviteten til ICSUs forbund og interdisiplinære organer.

## International Science Council

Fra 2018 ble organisasjonens virke videreført i International Science Council, med sete i Paris.

## Referanser


## Eksterne lenker
*
Michael Mifsud

**Michael Mifsud** (født 17. april 1981 i Pietà på Malta) er en fotballspiller som fra 2014 spiller for Sliema Wanderers i hjemlandet. Han spilte for den samme klubben i perioden 1997–2001 og i 2004, og har også representert de maltesiske klubbene Valletta i 2010 og i 2011–2013 og Qormi i 2011. I de mellomliggende periodene har han spilt for utenlandske klubber – tyske Kaiserslautern, norske Lillestrøm Sportsklubb, de engelske klubbene Coventry City og Barnsley, samt australske Melbourne Heart. Han har dessuten over 100 kamper for det maltesiske landslaget.

## Klubbkarriere
Mifsud startet sin karriere i Sliema Wanderers, en av de beste klubbene på Malta. Han ble cupmester med dem i 2000. Han var toppscorer i den maltesiske serien både i 1999/00 og 2000/01 med henholdsvis 21 og 30 mål.

Sommeren 2001 ble han hentet til Kaiserslautern. Her fikk han lite spilletid på toppnivå, og vinteren 2004 ble han løst fra kontrakten. Han dro hjem til Malta og hjalp Sliema Wanderers med å vinne seriegull før han sommeren 2004 ble hentet til Lillestrøm Sportsklubb. Han spilte to og en halv sesong i Tippeligaen, og han markerte seg etter hvert som en hurtig og målfarlig spiller.

Men Mifsud hadde høyere ambisjoner enn den norske tippeligaen, og han fornyet ikke kontrakten med Lillestrøm. Det tok overraskende lang tid før Mifsud fikk signert selv om flere engelske klubber viste interesse, men 10. januar 2007 signerte han for Coventry City. Mifsud markerte seg som en flittig målscorer i sin nye klubb, og 26. september 2007 scoret han begge målene da Coventry slo Manchester United 2-0 i ligacupen.

Mifsud var en periode på utlån til Barnsley i 2009, men i 2010 vendte han tilbake til Malta og klubben Valletta. Her var han frem til 2013, avbrutt av et opphold i klubben Qormi i 2010. I 2013–2014 spilte han i Australia i klubben Melbourne Heart, før han vendte tilbake til moderklubben Sliema Wanderers.

## Landslagskarriere
Mifsud debuterte for Maltas landslag i 2000 og har spilt over 100 landskamper. Han var en viktig årsak til at Malta vant en historisk seier over  i EM-kvalifiseringen i oktober 2006. Dette var landets første seier i en kvalifiseringskamp siden 1982.

## Karriere som spiller

*Bare seriekamper. Oppdatert 25. januar 2014*

## Referanser


## Eksterne lenker
* 
*  Profil hos Coventry City
Loammi Baldwin

**Loammi Baldwin** (født 10. januar 1744 i  Woburn i  Massachusetts, død 20. oktober 1807) var en amerikansk ingeniør, politiker, og soldat i USAs revolusjonskrig. Sønnen hans, Loammi Baldwin jr., var også en velkjent ingeniør.

## Referanser
Haukå (Flora)

:*Se også [[Haukå (Verdal)]].*
**Haukå** (Haukåa) er et sted langs fylkesvei 614 i Flora. Stedet ligger med utsyn vest mot havet. Det var tidligere ferge mellom Haukå og Bjørnset, denne ble avløst i 1987 av Norddalsfjordbrua.

## Referanser
Hindrum kirke

**Hindrum kirke** (Hindrem kirke) var ei kirke i Hindrem i Indre Fosen kommune (tidligere Leksvik) i Trøndelag. Hindrum kirke ble innviet i 1665, men ble revet i desember 1897 etter at kirkestedet ble flyttet fra Hindrem til Vanvikan. Tilsammen har 12 prester  vært ansatte i Hindrum sogn.

## Stavkirka
En stavkirke på Hindrem er nevnt i reformatsen av 1589, «Hindareims kirkja» Man vet ikke nøyaktig når denne stavkirka ble bygd, men de fleste stavkirkene i Norge ble bygd på 11-1200-tallet og i alle fall før svartedauden (1349). Denne kirka fikk nytt tårn og spir med årstall i 1653, men den var allerede da gammel og falleferdig. Den ble derfor revet i 1664.

## Nybygg 1665

På 1600-tallet vokste det fram en bedrift for kirkebygging på Hindrem. Byggmesteren Ole Jonsen Hindrum stod bak reising av en rekke kirkebygg rundt omkring i Trøndelag. Hindrem kirke ble bygd av furu som skal ha vært hugget på Stålhammeren.

Kirka sto ferdig 1665. Den ble utstyrt med spesielle glassmalerier som ble betalt av lokale folk. Givernes navn nevnes i maleriene. De viser, ved siden av religiøse motiver, ugifte menn og bilder av man og hustruer med blomster og rikt utsmykkede klær. Det nevnes også mange stedsnavn, eller gårdsnavn fra både Hindrem og Seter. Gerhard Schøning forteller i 1773 at den eldste kirkeklokka hadde følgende innskrift: «Hindrums kirke Michl Kesler Gos Mich anno 1673».

I 1824 ble et nytt kirketårn bygd etter at det gamle var råttent og falleferdig. I Hindremsfjæra ligger en stor stein som er knyttet til et lokalt «kast etter kyrkja»-sagn.

### Riving
Rivingen av kirken i 1897 vakte oppsikt, og det var flere forkjempere for å bevare Hindrum kirke, men etter en opprivende strid endte det med at kirka ble revet. Sognet ble flyttet til Vanvikan, der Stranda kirke ble reist og vigslet i 1897. Mye av inventaret fra Hindrum kirke — altertavle, prekestol, døpefont og ei av kirkeklokkene — er å finne i Stranda kirke. Tømmeret fra Hindrum kirke ble solgt og brukt til byggingen bygården i Rosenborggata 26 i Trondheim. De sjeldne glassmaleriene er bevart og befinner seg i Vitenskapsmuseets kirkesamling i Trondheim.

## Nybygg 2010
Et lokalt initiativ kom i gang med bygging av en ny stavkirke på Hindrem (januar 2010), med Haltdalen stavkirke som modell. Den nye stavkirka på Hindrem ble vigslet 9. september 2012.

## Referanser


## Eksterne lenker
* Leksvikstrandens kirke på Hindrum, hentet fra Nord-Trøndelags historiebok 1971/72.
* Da Hindrem hadde kirke, FosnaFolket, 9.9.2012
*
Bjørnset

**Bjørnset** er et sted på Klavelandet i Kinn  kommune i Vestland, ved riksvei 5 ti kilometer øst for Florø. Det var tidligere et fergesamband over Norddalsfjorden mellom Bjørnset og Haukå. Fergen ble i 1987 avløst av Norddalsfjordbrua, som ligger 6-7 kilometer lenger øst i fjorden.

## Topografi
Klavelandet er ei ca. 800 meter bred og ca. 100 meter høy landtunge som strekker seg vestover fra Grov til Brandsøy. Landskapet har noen få topper; Uførefjellet (313 moh.) og Klaven (165 moh.).

På nordsiden av landtunga ligger den 290 meter dype Norddalsfjorden med nabobygdene Klauvene, Haukå, Fanevik og Trettevik. På sydsiden ligger Solheimsfjorden og det trange innløpet til Eikefjorden, med nabobygdene Nyttingnes og Sandvik.Norddalsfjordbrua, som ligger 6-7 kilometer lenger øst i fjorden.

## Skole
Tidligere Bjørnset skolekrets strakk seg vel 1 kilometer vestover til Teigen på Klavelandet, og ca. 4 kilometer østover til Leversund og Grovanes. Av den grunn ble skolehuset plassert omtrent midt mellom yttergrensene, på fastlandet vis-à-vis Helgøy.

I en periode rundt 1970-tallet var bygdene Sandvik og Nyttingnes innlemmet i Bjørnset skolekrets.

## Næringsliv
Tidligere drev de fleste innbyggerne på Bjørnset sine gårdsbruk. I tillegg ble det drevet fiske og næringer tilknyttet ferdsel på sjøen.

Bernhard Underlid på Bjørnset gjorde tidlig på 1970-tallet forsøk med oppdrett av regnbueørret, og var dermed en av banebryterne for oppdrettsnæringen i Sogn og Fjordane.

## Referanser


## Eksterne lenker
* Oppdrettspionerer
Slaget ved Adwalton Moor

**Slaget ved Adwalton Moor** stod ved Birkenshaw i Yorkshire den 30. juni 1643 i første fase av den engelske borgerkrigen. 

Rojalistene under William Cavendish, hertug av Newcastle, som hadde en mer enn dobbelt så stor styrke som parlamentarianerne under Ferdinando Fairfax, 2. baron av Cameron, seiret i slaget. Dette medførte at rojalistene kontrollerte det meste av Yorkshire.
Belgorod oblast

**Belgorod oblast** er en oblast i Vest-Russland. Den grenser til Kursk oblast i nord, Voronezj oblast i øst og sør og Ukraina i vest.

## Referanser


## Eksterne lenker
*
Jevgenij Savtsjenko

**Jevgenij Stepanovitsj Savtsjenko** (russisk: Евгений Степанович Савченко, født 1950) er den russiske oblasten Belgorods guvernør, noe han har vært siden oktober 1993. Savtsjenko har blitt gjenvalgt to ganger, i 1999 og 2003.

## Referanser
Globoid

**Globoid Acetocyl** var et varemerke for acetylsalisylsyre i tablettform.

## Historikk
Acetylsalisylsyre ble syntetisert første gang av Charles Frédéric ­Gerhardt i 1853, og patentert av legemiddelfirmaet Bayer i 1897. Aspirin er merkevarenavnet som Bayer brukte på acetylsalisylsyre, mens Globoid var navnet på produktene som ble produsert på lisens. Aspirin er et av de aller eldste ­varemerkene i verden og er et beskyttet varemerke i mer enn 80 land. Globoid Acetolcyl kom på markedet i 1913, og fram til 1920 ble det laget en rekke tablettmedisiner under navnet Globoid, slik som Globoid Blaudii, Globoid Bromid, Globoid Ferrali og rundt 20 andre varianter. Av disse var det bare Globoid Acetocyl som overlevde.

## Globoid i Norge
I 1930 ble Spesialitetskontrollen (senere Statens legemiddelverk) opprettet, og Globoid ble godkjent 12. september dette året. Det ble produsert av Nyegaard & Co og produksjonen foregikk i ­Rådhusgata 28 før den senere ble flyttet til ­Lillestrøm. Det ble et svært populært legemiddel til tross for en del uheldige bivirkninger, slik som økt blødningstendens og risiko for magesår. På 90-tallet ble Globoid reseptbelagt, og fra 2014 var det ikke lenger lov for apoteker å selge Globoid.
 

## Eksterne lenker
* farmatid.no
## Se også
Aspirin
Ey Reqîb

**Ey Reqib** blir sunget av kurdiske nasjonalister som den kurdiske nasjonalsangen. Den ble skrevet i fengsel av den kurdiske poeten *Dildar* i 1938. Direkte oversatt betyr tittelen *«Hei vokter»*, men idag blir den oversatt til *«Hei fiende»*. Opprinnelig ble sangen skrevet på språket *Sorani*, men den blir også sunget på den kurdiske dialekten *Kurmanji*.

Den er også den offisielle sangen til Iraks kurdiske region.

## Engelsk tekst

## Norsk oversettelse
Hei fiende, den kurdiske nasjon har overlevd
Den blir ikke knust av tidsgangens kanonskytter
La ingen si at kurderne er døde
Kurderne lever
Kurderne lever, vårt flagg vil aldri falle

Vi er barn av Medene og kyaxares
Troen, religionen vår er hjemlandet
La ingen si at kurderne er døde
Kurderne lever
Kurderne lever, vårt flagg vil aldri falle.

Det kurdiske folk står opp som Diler

for å farge med blod livets krone 
La ingen si at kurderne er døde
Kurderne lever
Kurderne lever, vårt flagg vil aldri falle

Vi er barna av Medes og revolusjon
Se hvor blodig vår fortid er
La ingen si at kurderne er døde
Kurderne lever
Kurderne lever, vårt flagg vil aldri falle



## Eksterne lenker
* Lydfil
* Lydfil
Agadir

**Agadir** (arabisk: **أكادير**, berberspråk (amazigh): ⴰⴳⴰⴷⵉⵔ) er en marokkansk kystby med i underkant av  innbyggere. Byen er den sørligste storbyen i landet, og er hovedstaden i regionen Souss-Massa-Drâa. Agadir ble grunnlagt rundt år 1500 av portugiserne.

I dag er byen en viktig turistby. Men også fiske- og handelshavn som eksporterer blant annet kobolt, mangan, sink og sitrusfrukter.

Selve ordet *agadir* betyr «et befestet kornlager». Disse kornlagrene er også kjent som *igherm, tighermt* eller *taddart,* avhengig av dialekten. Det var et lagerhus, bygget med flere hundre rom. Hver familie i en landsby eller et område, hadde ett eller to rom. Hele konstruksjonen er som en festning, med vakttårn. Her kunne de som eide rom også oppholde seg trygt hvis det var nødvendig. Ellers var hver familie pliktige i å oppbevare all maten som de ikke brukte i det daglige i dette befestede lagerhuset.

## Geografi
Agadir ligger i den fruktbare Sousdalen, hvor elva Sous munner ut i Atlanterhavet. Byen ligger nord for elva.

## Historie
Portugiserne bygde i 1503 en festning på stedet som skulle bli til Agadir. Fortet het Santa Cruz de Cap de Gué. Berberne som holdt til i Sousdalen likte ikke dette, og jaget ut portugiserne allerede i 1541, under ledelse av den saadiske emiren Mohammed Echeikh El Mehdi. Emirens sønn bygget et fort i enden av bukta. Ruinene av fortet finnes fremdeles. Saadierne kontrollerte byen, og den konkurrerte med Essaouira om å være den viktigste havnebyen i området. I 1911 gav tyske flåtestyrkers ankomst utenfor byen navn til den såkalte Agadirkrisen. I 1913 tok Frankrike over Marokko, og anla en moderne havn i Agadir.

29. februar 1960 ble byen rammet av et kraftig jordskjelv som la byen i ruiner og krevde mer enn 10&nbsp;000 menneskeliv. Etter skjelvet ble byen bygget opp like ved med strenge krav til bygningskvalitet. Byen er i dag den mest utpregede turistbyen i landet, og kan minne om feriebyer i land som Spania og Hellas.

## Bydeler
De viktigste bydelene i Agadir er:
*Secteur Touristique
*Les Amicales
*Charaf
*City Centre
*Nouveau Talborjt
*Cité Suisse
*Dakhla
*Anza
*L'Erac
*Quartier Industriel
*Quartier Residentiel

## Transport
Agadir benytter seg av flyplassen Al Massira, som ligger cirka en halvtime utenfor byen. (Agadir International Airport)

Den enkleste måten å ta seg fram i byen på er i en av de mange oransje taxiene. Det er også flere bussruter.

## Eksterne lenker
*
Sørskartunnelen

**Sørskartunnelen** er en veitunnel på Fylkesvei 7770 i Tromsø kommune i Troms. Tunnelen erstattet et rasfarlig veistykke i Sørskaret mellom Finnvik og Lyfjorden på Kvaløya. Tunnelen er 770 meter lang. Byggingen startet i august 2001, gjennomslaget kom i februar 2002, og tunnelen ble åpnet den 5. september 2003. Sørskartunnelen kostet ca. 42 millioner kroner.

Troms fylkeskommune bevilget i februar 2006 fem millioner kroner til vann- og frostsikring i tunnelen.

15. april 2006 ble en person lettere skadet da betongelementer falt ned fra taket i Sørskartunnelen og knuste taket på bilen han satt i.

## Se også
*Kvalsundtunnelen
*Oterviktunnelen
*Veitunneler i Norge

## Referanser


## Eksterne lenker
* Statens vegvesen om Sørskartunnelen: 
** Årsmelding 2003 fra region nord, Vegvesenet, 
** Pressemelding ved tunnelens åpning
Belfast Harbour Police

**Belfast Harbour Police** en liten, spesialisert politistyrke i Nord-Irland, med ansvar for havneområdet i Belfast. 

Styrken ble grunnlagt i 1847 gjennom *Harbours, Docks and Piers Clauses Act*. Konstablene har full politimyndighet på ethvert område som tilhører Belfast Harbour Authority, og ethvert sted innenfor en mile fra slike områder.

Den har ikke kapasitet til å etterforske alvorlige forbrytelser, som dermed automatisk tilfaller den lokale, territorielle politistyrken, Police Service of Northern Ireland.
Teudigisel

**Teudigisel** (latin *Theudigisclus*, spansk *Teudiselo*, *Teudigiselo* eller *Teudisclo*, død i desember 549 i Sevilla) var vestgoternes konge i Hispania i et år (548&ndash;549). Noen vestgotiske kongelister hopper over Teudigisel, i tillegg til Agila, og går direkte fra Teudis til Atanagild.

Han var en hertug under Teudis, og han tvang frankerne ut etter deres invasjon i 541 da han avskar dem i passet Valcarlos. Han mottok en bestikkelse for å la dem returnere til Frankrike etter at de ble omringet.

Teudigisel ble myrdet under en bankett i Sevilla. Drapet ser ut til å ha vært iscenesatt av ektemenn av kvinner han hadde hatt uanstendig omgang med.
Agila

**Agila** var vestgoternes konge i Hispania 549&ndash;554. Historien forteller at en rival, Atanagild, tilkalte Justinian I, Østromerrikets keiser, for at han skulle sende en romersk styrke fra Gallia for å ta områdene i det sørlige Hispania (idag Andalucía og Murcia).

I 554 tok Justinians arméer Andalucía og Granada, noe som førte til stor glede blant det lokale folket som hovedsakelig var spansk-romerske.

I Hispania på denne tiden hadde vestgoterne fremdeles ikke vunnet hjertene til deres undersåtter. På mange måter bestod kongedømmet til vestgoterne bare av den vestgotiske befolkningen. Spansk-romerne hadde sin lojalitet til det imperielle Roma. Dette var til tross for Romas svake makt, særlig i vest.

I løpet av konflikten ble kong Agila beseiret og drept nær Sevilla. Atanagild ble så konge over vestgoternes Hispania.

## Referanser
Erik Havnvik

**Erik Havnvik** (født 29. februar 1984) er en norsk fotballspiller som spiller i Kristiansund Ballklubb.

Havnvik er fra Kristiansund der han spilte for Clausenengen, som fra 2003 ble en del av Kristiansund Ballklubb. I 2004 flyttet Havnvik til Bergen der han sluttet seg til Løv-Ham. Havnvik har ti kamper for aldersbestemte landslag.

Etter 2008-sesongen flyttet Havnvik til Kina på grunn av studier. I 2009 returnerte han til Kristiansund BK.

## Referanser


## Eksterne lenker
*
Borgen

**Borgen** er et stedsnavn og et etternavn. Det antas at stedsnavnet har sammenheng med bygdeborger fra folkevandringstiden. Borgen kan vise til:

## Steder
* Borgen (Asker), sted i Asker
** Borgen ungdomsskole i Asker
* Borgen i Sarpsborg
* Borgen (Oslo), strøk i Bydel Vestre Aker i Oslo
** Borgen stasjon, T-banestasjon i strøket
* Borgen (Ullensaker), tettsted i Ullensaker i Akershus
* Borgen (Svalbard), fjell på James I Land på Spitsbergen, Svalbard

## Personer
* Ane Borgen, norsk forfatter og novellist
* Annemarta Borgen, norsk forfatter
* Arild Borgen, norsk journalist og forfatter
* Bjørn Borgen, norsk fotballspiller
* Brede Borgen, norsk fotballspiller og -trener
* Brett Borgen, norsk forfatter
* Erling Borgen, norsk journalist
* Eystein Borgen, norsk oppfinner, gründer innen vindkraftsindustrien, og administrerende direktør
* Fredrik Borgen, norsk maler
* Gustav Borgen, norsk fotograf
* Hans Borgen, norsk politiker (B/Sp) og gårdbruker
* Jakob Borgen, norsk skuespiller
* Jan Borgen, norsk jurist
* Johan Borgen, norsk forfatter
* Jorunn Spord Borgen, professor ved Norges idrettshøgskole
* Kjell Borgen, norsk politiker (Ap)
* Kjersti Borgen, norsk lokalpolitiker
* Marianne Borgen, norsk ordfører i Oslo
* Nick Borgen, norsk sanger, musiker, komponist, musikkprodusent og forfatter
* Ole E. Borgen, norsk metodistprest
* Peder Borgen, norsk metodistprest
* Peder Eriksen Borgen, norsk gårdbruker, lærer og politiker
* Per Henrik Borgen, norsk diplomat
* Synnøva Borgen (født Reikvam), norsk idrettutøver
* Thomas Borgen, norsk bedriftsleder og administrerende direktør for Danske Bank
* Will Borgen, amerikansk ishockeyspiller
* Jorunn Sundgot-Borgen, professor ved Seksjon for idrettsmedisinske fag, Norges idrettshøgskole

## Annet
*''Borgen'' (TV-serie), dansk dramaserie om landets politiske klima
*''Borgen skole'' (TV-serie), norsk TV-serie for barn
*MS «Borgen» skip fra 1975
Atanagild

**Atanagild** (født 517, død 567) var vestgoternes konge i Hispania fra 554 til han døde.

Med hjelp fra en romersk styrke, inkludert en flåte til å sikre kystene, sendt fra Gallia i 551 av keiser i Østromerriket, Justinian I, beseiret og drepte Atanagild sin forgjenger, kong Agila, nær Sevilla i 554. Atanagild ble så konge.

Men havnene og kystbefestningene som ble tatt i Atanagilds navn, ble ikke raskt overlevert av hans bysantinske allierte. Atanagild klarte å ta tilbake noen få byer, men ble tvunget til å avgi en stor del av Hispania Baetica til en bysantinsk guvernør av høy byrd, men gammel til års, som het Liberius. Liberius satte seg fore å forstørre gaven.

Atanagild satte så ut for å drive sine romerske allierte ut av Den iberiske halvøy, men lyktes ikke. Han hadde invitert etableringen av en bysantinsk enklave i sør som skulle vare i 70 år. Det ser ut til at den romerske befolkningen i Baetica stod fast bak denne ortodokse patrisiske romerske guvernør.

Der er få detaljer om denne vestlige ekspansjonen av bysantinsk makt som blir oversett av Justinians historiker Procopius og Agathius. Den la på begge sider av Gibraltarstredet og inkluderte store byer som Cartagena, Cordoba og Assionia.

Selv om han gjennom sitt styre måtte kjempe mot bysantinerne, frankerne og sueviene, og ble trakassert i Pyreneene av baskerne, styrket Atanagild sitt kongedømme internt ved å forbedre forholdet til katolikkene som hans arianske forgjengere hadde undertrykket. Da suevienes konge gikk over til katolisismen rundt 560, var Atanagild og de vestgotiske adelsmennene alene igjen som arianere.

Atanagilds hoff i byen han grunnla, Toledo, var kjent for sin overdådighet. Hans dronning var Goiswinta som gav ham to døtre: Brunhilda og Galswinta som ble tragisk myrdet, som giftet seg med de frankiske brødrene Sigibert I av Austrasia og Chilperik, konge av neustrianske frankerne, som satte sin første kone til sides for Galswinta og så fikk henne kvalt.

Atanagild døde fredelig i sin seng, et faktum hans kronikeskriver ikke overså, og ble etterfulgt av sin bror Liuva I og den mektige gjenoppretteren av vestgotisk enhet, Liuvigild, den siste av de arianske vestgoterne.

## Referanser


## Eksterne lenker
* J.B.Bury, ''History of the Later Roman Empire,'', 1923, ch. XIX
Rapanui

**Rapanui** er et austronesisk språk som brukes av befolkningen på den chilenske Påskeøya i Stillehavet.

Noen spanjoler som besøkte øyene i 1770 oppgav å ha hørt noen ord på et språk som ikke ligner noe annet stillehavsspråk, men mange tror i dag at de må ha misforstått.

## Referanser


## Eksterne lenker
* An online Rapa Nui-English/English-Rapa Nui dictionary from Rongorongo.org
* Rapa Nui legends and traditions, both in Rapa Nui and in English, also from Rongorongo.org
* Easter Island Foundation's ''Rapa Nui Glossary''
Volcán Barú

**Volcán Barú** (også kjent som *Volcán de Chiriqui*) er det høyeste fjellet i det latinamerikanske landet Panama. Fjellet er 3&nbsp;475 meter høyt, litt over 1&nbsp;000 m høyere enn Galdhøpiggen. 

## Referanser
Draft (sport)

**Draft** er en betegnelse for forskjellige systemer som anvendes i sportsligaer for å la lagene velge spillere, som tidligere ikke har spilt i den aktuelle liga. Metoden anvendes i Canada, Australia, Russland og Filippinene, især i de profesjonelle seriene, hvor klubbene på denne måten fordeler de beste spillere fra en årgang mellom seg. Hovedprinsippet er at lagene etter tur velger en av de tilgjengelige spillerne. Det vil typisk være det dårligste lag fra den forrige sesongen som får lov til å velge først blant en gruppe av unge spillere. Deretter velger det nest dårligste laget en spiller og så videre. Ideen er at man på denne måten styrker de svakeste lag og derved sikrer en så jevnbyrdig turnering som mulig. Et draft kan ha adskillige runder hvor lagene velger etter tur.

Det at en spiller er *draft*et, er ingen garanti for at hen kommer på laget med det samme.

Det kan skje at en klubb velger å bytte et draftvalg for en spiller eller andre draftvalg. Det kalles også for et ''trade''. Dette er den typiske måten hvorpå klubbene i Nord-Amerika bytter spillere imellom hverandre, idet der kun sjeldent vil være penger involvert i byttehandlene sådan som man kjenner fra Europa.

## NHL
I NHL er de spillere som klubbene kan velge mellom typisk 17-18 år gamle. Se også: NHL Entry Draft 1991, NHL Entry Draft 1993 og NHL Entry Draft 1999.

## NBA
I NBA ble så mange veldig unge spillere draftet at de innførte en regel om at man ikke kan draftes før man har gjennomført ett år på college. 

## National Football League
I National Football League har spillerne derimot som hovedregel gjennomført en fireårig collegeutdanelse før de kan velges i draften. De vil derfor typisk være ca. 22–23 år gamle. Derfor ser man også at disse spillerne i høyere grad enn i NHL er klare til å tre direkte inn på det profesjonelle laget som har valgt dem i draften.
Liuva I

**Liuva I** etterfulgte, sammen med sin bror Liuvigild, i 568 Atanagild på tronen til vestgoterne. Begge var ariansk kristne. Liuva som ble foretrukket av de vestgotiske adelsmennene, hersket over de vestgotiske områdene nord for Pyreneene til han døde i 572 eller 573.

Ledet av Liuvigild avskaffet brødrene de imperielle statsforvalterne og arbeidet for å samle Den iberiske halvøy. Deres forsøk var mer eller mindre vellykkede, unntatt i nord, hvor baskerne, cantabrierne og asturierne klarte å stå imot dem.

De opprettholdt handelsforbindelser med Østromerriket og opprettholdt dermed Hispanias urbane kultur i tillegg til deres kommersielle og kulturelle forbindelser innenfor middelhavsområdet.

På denne tiden var ikke språket til vestgoterne lenger germansk. De hadde forandret latinen i Iberia til det som skulle bli katalansk, portugisisk og spansk.

## Referanser
Lakter

En **lakter** eller ***lachter*** er et gammel norsk lengdemål og rommål. 

Som lengdemål var det i bruk i gruvedriften og utgjorde en favn *(senere 2 [[meter]])*.

Som rommål er betegnelsen ennå i bruk på Sørlandet ved salg/kjøp av ved og brukes her synonymt med en favn.

Opprinnelig 2 fot x 6 fot x 6 fot, nå 0,6m x 4m x 1m.
Skardalstunnelen

**Skardalstunnelen** er en veitunnel i Kåfjord kommune i Troms. Tunnelen er en del av Europavei 6 og går under Isfjellet mellom Skardalen og Båneset, og er bygd som skredsikringstiltak. Den er 2265 meter lang. Byggingen startet i 2001, gjennomslaget kom 10. oktober 2002, og tunnelen ble åpnet den 11. juli 2003.

Den totale kostnaden for skredsikringsarbeidet i Kåfjorden, med Skardalstunnelen, Isfjelltunnelen og annen veiutbedring, var 420 millioner kroner. https://web.archive.org/web/20070927020042/http://www.vareveger.no/multimedia/archive/00027/V_re_Veger_2005-10_27319a.pdf

## Referanser


## Se også
* Isfjelltunnelen
* Larsbergtunnelen
* Nordnestunnelen (Troms)
* Veitunneler i Norge

## Eksterne lenker
* Kåfjord kommunes samling av artikler om Skardalstunnelen og skredsikringa
Kabellengde

En **kabellengde** er et gammelt lengdemål til sjøs, og den hadde ulik lengde i forskjellige land. Den norske kabellengden var opprinnelig 120 favner – eller 225,9 meter. I 1907 ble en (norsk) kabellengde omdefinert til en tiendels internasjonal nautisk mil, noe som betyr at i Norge er en kabellengde **185,2 meter**.

## Se også

* Norske måleenheter

## Kilder
* Illustrert Vitenskap: Kabellengder måles i favner ''(av Hans Henrik Fafner, publisert 25. oktober 2013)'' Besøkt 15. november 2018
Just Bing

**Just Johan Bing** (født 24. april 1866 i Eidsberg, død 23. januar 1954 i Gausdal) var en norsk litteraturhistoriker.

## Utdannelse og akademisk virke
Just Bing ble uteksaminert fra Gjertsens skole i 1877, og tok examen artium i 1883, tok han språklig-historisk lærereksamen i 1890. Han besøkte siden universiteter i København, Berlin, Wien og Bonn, og fikk doktorgraden i 1894 med en avhandling om den tyske poet Novalis (1772–1801). Under flere utenlandsreiser gjorde han litterære og kunshistoriske studier. I perioden 1895&ndash;1901 var han universitetsstipendiat.

## Statsarkivar i Bergen
Den 21. september 1903 ble han ansatt som statsarkivar i Bergen, det vil si øverste leder for Statsarkivet i Bergen. Etter over 30 år som statsarkivar ble han blind, og han ble da bedt om å gå av.

## Privatliv
Han var sønn av Just Johan Bing (1793–1877) og Mariane Holst (1838–1927). Faren var sorenskriver. Just selv giftet seg i 1900 med Marie Grieg (1872&ndash;1941), som tilhørte Grieg-slekten. Just Bing døde i Follebu i Gausdal.

## Bibliografi

### Bøker
* 1896: *Tider og idealer. Studier i fransk poesi og malerkunst*
* 1898: *Norske digte og digtere*
* 1904: *Norsk literaturhistorie*
* 1906: *Europas literaturhistorie i det 19. aarhundrede*
* 1909: *Henrik Ibsen*
* 1912: *Geschichte der norwegischen Literatur*
* 1912: *Europas Literaturgeschichte im 19. Jahrhundert*
* 1915: *Norsk litteraturhistorie : til skolebruk*
* 1922: *Aarstads historie*
* 1925: *Rock carvings of the Norse bronze age*
* 1928–1934: *Verdens-litteraturhistorie : grunnlinjer og hovedverker*, 3 bind
** 1928: *Bind 1: Fra Homer til Swift*
** 1929: *Bind 2: Fra Voltaire til Balzac*
** 1934: *Bind 3: Fra Heine til verdenskrigen*
* 1937: *Fra trolldom til gudetro. Studier over nordiske helleristninger fra bronsealderen*

### Artikler
* «Sagnet om Jostedalsrypen», *Historisk tidsskrift* 1909 20: 252-259 
* «Landskylden paa Munkelivsgodset 1463-1624», *Historisk tidsskrift* 1909 20: 560-572 
* «Bergens Kalvskind og Kirkemøtet i Bergen 1320», *Historisk tidsskrift* 1910 21: 379-398 
* «Landskyldstudier. Laurids Hanssens Marketal», *Historisk tidsskrift* 1916 24: 407-413 
* «Sunnivalegenden», *Historisk tidsskrift* 1924 26: 533-545 
* «Stavanger bys brevkiste. Et arkivfund», *Historisk tidsskrift* 1930-33 29: 520-540 
* «Studier i Harald Hårfagres og hans sønners historie», *Historisk tidsskrift* 1943-46 33: 169-224 
__NOTOC__

## Referanser

## Eksterne lenker

* Stiftsarkivar Bing i *[[Bergensposten (tidsskrift)|Bergensposten]]*, utgitt av Statsarkivet i Bergen.
* Digitaliserte bøker av Johan Just Bing hos Nasjonalbiblioteket
Isfjelltunnelen

**Isfjelltunnelen** er en veitunnel i Kåfjord kommune i Troms. Tunnelen er en del av Europavei 6 og går under Isfjellet mellom Båneset og Birtavarre, og er bygd som skredsikringstiltak. Den er 3246 meter lang. Byggingen startet i september 2003, gjennomslaget kom 19. august 2004, og tunnelen ble åpnet den 29. oktober 2005. Åpningen skjedde et år tidligere enn planlagt, etter at prosjektet hadde blitt tilført ekstra midler.

Den totale kostnaden for skredsikringsarbeidet i Kåfjorden, med Isfjelltunnelen, Skardalstunnelen og annen veiutbedring, var 420 millioner kroner. Den gamle veien forbi Isfjelltunnelen var stengt av ras 2-3 ganger i året.

## Se også
* Larsbergtunnelen
* Nordnestunnelen
* Skardalstunnelen
* Veitunneler i Norge

## Referanser


## Eksterne lenker
* Artikkel i Nordlys om gjennomslaget i Isfjelltunnelen
Fagernestunnelen

**Fagernestunnelen** (nordsamisk: Čoalmmitunealla) er en veitunnel i Narvik kommune i Nordland. Tunnelen er en del av europavei 6 og går under Fagernesfjellet mellom Fagernes og Narvik sentrum. Den er  lang. 

Byggingen av tunnelen startet i 1995, men etter en stund ble det stopp i anleggsdrifta fram til 2000 på grunn av manglende bevilgninger. Tunnelen ble endelig åpnet den 4. juli 2003, og erstattet den delen av europavei 6 som gikk langs Fagernesveien. 

I perioden fra 25. september 2017 til 15. november 2018 ble det foretatt en større sikkerhetsoppgradering av tunnelen til en kostnad på rundt 145 millioner kroner, og tunnelen var under denne perioden stengt for biltrafikk. 

## Se også
* Beisfjordbrua
* Veitunneler i Norge

## Referanser
Shtetl

**Shtetl** eller **sjtetl** (jiddisch: שטעטל *shtetl*, «liten by», flertall: שטעטלעך, *shtetlekh*) var betegnelse på en liten by, stor «landsby» (jiddisch/standardtysk: *shtot/Stadt* by, *shtetl/Städtchen,Städtlein* liten by, *dorf/Dorf* landsby) eller bydel der størsteparten av de som bodde der var jøder. Disse små byene, store «landsbyene» eller bydelene fantes i Sentral- og Øst-Europa, særlig innenfor Det jødiske bosetningsområdet før holocaust og var preget av jødisk fellesskap og livsstil.

## Referanser
A Rush of Blood to the Head

***A Rush of Blood to the Head*** er et album fra 2002 utgitt av det britiske rockebandet Coldplay.

På VG-listen var *A Rush of Blood to the Head* inne i hele 47 uker, med førsteplass som beste plassering. Albumet var inne på listen i både 2002, 2003, 2004 og 2005.

Den største hiten i Norge fra albumet, var «In My Place».

Albumet ble nominert til flere Grammy-priser i 2002 og vant prisen for «Beste alternative album», til tross for at Coldplay på det tidspunkt hadde oppnådd en stor grad av allmenn interesse. I 2003 ble albumet rangert som nummer 473 i musikkmagasinet Rolling Stones liste over tidenes 500 beste album.

*A Rush of Blood to the Head* inneholder typiske gitartunge popsingler («In My Place»), kjærlighetsballader («The Scientist»), akustiske sanger («Green Eyes») og andre mer intime sanger.

Albumcoveret er designet av den profilerte norske fotografen Sølve Sundsbø.

## Sporliste

# «Politik» – 5.18
# «In My Place» – 3.48
# «God Put a Smile upon Your Face» – 4.57
# «The Scientist» – 5.09
# «Clocks» – 5.07
# «Daylight» – 5.27
# «Green Eyes» – 3.43
# «Warning Sign» – 5.31
# «A Whisper» – 3.58
# «A Rush of Blood to the Head» – 5.51
# «Amsterdam» – 5.19

Alle sanger skrevet av Guy Berryman, Jon Buckland, Will Champion og Chris Martin.

## Kilder
* Statistikk fra VG-lista https://web.archive.org/web/20060427052434/http://lista.vg.no/artist_info.php?ArtistOp=show&artistId=371

## Eksterne lenker
*